**Címzett**: Nemzeti Fogyasztóvédelmi Hatóság Dél-alföldi Regionális Felügyelet.  
**Feladó**: Lingvin Computers Bt.  
**Ügyiratszám**: DAF-04643-8/2009  
**Tárgy**: „Sürgetés”

Tisztelt Cím!

Felhívásuknak megfelelően ezúton teszünk eleget a feltárt hibák javítására vonatkozó tájékoztatási kötelezettségünknek.

A Felügyelet felhívta a [www.lingvin.hu](http://www.lingvin.hu) üzemeltetőjét, hogy:

* Biztosítson teljes körű egységár-tájékoztatást
* Tájékoztassa a fogyasztókat arról, hogy írásban történő elállás esetén elegendő az elállási nyilatkozatot 8 munkanapon belül elküldeni a szolgáltató felé.

Ezen kötelezettségeknek eleget téve a honlapon a megfelelő változtatásokat, illetve kiegészítéseket megtettük, a következők szerint:

I/1. A webáruházban a „Céginformáció” menüpontban az üzemeltetőre vonatkozó adatokat megadtuk, beleértve a cégjegyzékszámot és a cégjegyzéket vezető bíróság megnevezését, valamint adószámát is.

I/2. A „Vásárlás előtti tudnivalók” és „Vásárlási információk” menüpontban megtalálhatóak az elektronikus szerződéskötésre vonatkozó részletek.

I/3. A „Vásárlási információk” és „Adatvédelem” menüpontban előzetesen kitérünk az adatbeviteli hibák kijavításának technikai lehetőségére.

I/4. A „Vásárlási információk” menüpontban információt adunk arról, hogy a megkötendő szerződés írásbeli szerződésnek nem minősül.

I/5. A „Vásárlási információk” menüpontban tájékoztatást adunk arról, hogy az elektronikus szerződés iktatásra kerül-e, esetünkben: nem.

I/6. A webshopban kifogásolt több darabszámos termékeknél a darabár, illetve az űrtartalom mértékegysége szerinti ár feltüntetését ügyviteli rendszerünk a termék adatlapján elvégzi, amennyiben (tintapatronok esetében) a gyártó a mennyiséget a termék dobozán vagy adatlapján közli.

I/7. A „Szállítási információk” menüpontban részletesen megadtuk a fizetés és szállításra vonatkozó információkat.

I/8. Az adatbázisunkban korábban nem sorozatszámos termékként szereplő, egyedi garancialevéllel rendelkező termékeket az adatbázisunkban sorozatszámmal láttuk el, így azok sorozatszáma az általunk kibocsátott jótállási jegyen is megtalálható.

II/1. A honlap a „Céginformáció” menüpontjában feltüntetésre került a szolgáltató beazonosításához szükséges adatok közül a szolgáltató cégneve.

II/2. Az internetes honlapon a házhozszállítás feltétele már elolvashatóak a regisztrálás lépését megelőzően.

II/3. A „Vásárlás előtti tudnivalók” menüpont alatt a vásárló előzetes tájékoztatást kap az elállási jogról, valamint arról, hogy mely termékek vonatkozásában nem gyakorolható eme jog.

II/4. A „Vásárlás előtti tudnivalók” menüpontban az elállási jogra vonatkozó tájékoztatásával kapcsolatban felmerült hibák javításra kerültek.

További hiányosságok javítására is sor került:

1. A továbbiakban cégünk legkésőbb a termék kiszállításakor a megrendelők részére biztosítja a távollevők között létrejövő szerződésekről szóló kormányrendelet bekezdéseit.
2. Továbbá a cégünk által kibocsátott jótállási jegyen talált hibákat és hiányosságokat is javítottuk, ezt követően a termékeket az így javított jótállási jegyet mellékeljük.

Kelt: Kecskemét, 2010. Janár 18.

Üdvözlettel:

……………………………………

Kucsora András  
 ügyvezető